Nord-Pas-de-Calais
I Nord-Pas-de-Calais na Nord-Pas de Calais dia faritany any amin' ny farany avaratr' i Frantsa. Ireo faritra manodidina dia i Picardie any atsimo, ny Manche ary ny Ranomasina Avaratra ary ny Fanjakana Mitambatra ary i Beljika any avaratra andrefany. Roa ny isan' ny departemanta ao amin' io faritra io. Ny hakitroky ny mponina dia 326 mpo./km² ary i Nord-Pas-de-Calais no anisan' ny faritra eoropeana ambony hakitroka indrindra.

Ny faritr' i Nord-Pas-de-Calais ankehitriny dia nivadika frantsay tamin' ny taona 1713 ary ny anarany tamin' izany fotoana izay dia ny Nederlandy Frantsay (Pays-Bas franaçais). Ny faritany ara-tantara an' i Nord-Pas-de-Calais dia i Artois, i Boulonnais (lasan' i Picardie tamin' ny 1477), i Cambrésis, i Valandera ary i Hainaut, fiantsoam-paritany mbola ampiasaina be amin' izao fotoana izao.

Ny harin-karena faobe manontolon' i Nord-Pas-de-Calais dia 86,7 miliara Euro, ary ny faritan' i Nord-Pas-de-Calais no faritany fahaefatra manankarena indrindra ao Frantsa.